Supliches 
Festa dl Cör de Gejú Aaaa
Periun!
Gejú, tö nes pîtes la oraziun sciöche ju 
che nes dëida porté le pëis de nostes soferënzes y de nostes colpes.
Ala jënt che prëia, él Chël Bel Dî che ti stá dlungia. 
1. Dal piun de sanch y ega rogorü fora dl Cör davert de Gejú él nasciü la Dlijia.
I periun che l’ejëmpl di cristians nen condüjes tröc a crëie tl amur de Dî. (chît) 
Ciantur: Crist, ascútesse – Düc: Crist, ejaudëscesse.
2. Gejú odô la jënt cun le cör. Al â n cör davert por i desfortuná y i soferënc.
I periun ch’i unse ince nos n cör davert por chi che spera te nosc aiüt. (chît)
Ciantur: Crist, ascútesse – Düc: Crist, ejaudëscesse.
3. Gejú nes á impormetü palsa y tria pro so cör. 
I periun che le pordonn de Gejú söla crusc dëides la jënt da fá pesc y da se reconzilié. (chît)
Ciantur: Crist, ascútesse – Düc: Crist, ejaudëscesse.
4. Nüsc peri s’á afidé laota te tëmps de de gran tribulaziuns al Cör de Gejú.
I periun ch’i ciafunse ince nos tl Cör de Gejú aiüt y orientamënt. (chît)
Ciantur: Crist, ascútesse – Düc: Crist, ejaudëscesse.
5. “Gnide y imparede da me”, nes dij Gejú.
Scinchi a nosta comunité la orenté y la forza da tigní adöm y da jí inant tla fede y tla ciarité. (chît) Ciantur: Crist, ascútesse – Düc: Crist, ejaudëscesse.
6. Le Cör de Gejú nes mostra le tru da jí dal Pere.
I periun por i defunc, a chi ch’i ti sun de debit nosta oraziun,
ch’ai pois jí ite tla vita de Dî. . (chît)
Ciantur: Crist, ascútesse – Düc: Crist, ejaudëscesse.
Dî y Pere, da to Fi savunse che tö es l’amur. 
I te laldun y te dijun dilan tres ël, Gejú Crist, nosc Signur. Amen.
ACLAMAZIUNS - KYRIE
Signur Gejú Crist, düc, chi che se crüzia y á tröp da porté, inviëieste da gní da te


Kyrie eleison/Signur, pieté!
Signur Gejú Crist, pro tö Cör plëgn de bunté y de umilté, ciafunse tria y palsa


Christe eleison/Crist, pieté!
Signur Gejú Crist, te to Cör nes mostreste la bunté y la misericordia dl Pere


Kyrie eleison/Signur, pieté!
